cyanic-selkie/wikianc huggingface dataset:
კონგოს დემოკრატიული რესპუბლიკის გეოგრაფია
ტერიტორიის ნახევარზე მეტი დაფარულია მარადმწვანე ნოტიო ტროპიკული ტყეებით განსაკუთრებით მრავალფეროვანი ცხოველთა სამყაროთი. ეკვატორიდან სულ უფრო მეტი დაშორებით ტყეები სულ უფრო მეჩხერები ხდებიან და გადადიან გალერეულებში. ქვეყნის სამხრეთში და უკიდურეს ჩრდილოეთში გავრცელებულია მაღალბალახიანი სავანები. კონგოს დემოკრატიული რესპუბლიკის ტერიტორიის თითქმის 15 % უკავია ნაკრძალებს და ეროვნულ პარკებს, რომელთაგან ყველაზე უფრო ცნობილებია: კაჰუზი-ბიეგის ეროვნული პარკი, ვირუნგის ეროვნული პარკი, გარამბის ეროვნული პარკი, სალონგის ეროვნული პარკი, ოკაპის ნაკრძალი და სხვა.
კონგოს დემოკრატიული რესპუბლიკის ტერიტორია ნაწილობრივ მიეკუთვნება ეკვატორულ კლიმატურ სარტყელს, ნაწილობრივ სუბეკვატორულ კლიმატურ სარტყელს და სავანურს.
შელეპიხა (მოსკოვის მეტრო)
შელეპიხა (Шелепиха) — მოსკოვის მეტროპოლიტენის სადგური. მდებარეობს დიდ წრიულ ხაზზე და შედგება 1 კუნძულოვანი ბაქნისაგან. სადგური გაიხსნა 2018 წელს.
გიორგიძე
საკუთარი სახელი  გიორგიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ვაზისუბნის მეოთხე ეკლესია
ვაზისუბნის მეოთხე ეკლესია — არქიტექტურული ძეგლი, მდებარეობ გურჯაანის მუნიციპალიტეტის, დგას სოფელ ვაზისუბნის დასავლეთით, ტყეში, გომებად წოდებულ ადგილზე. ეკლესია დარბაზულია. ნაგებია რიყის ქვითა და დუღაბით. შესასვლელი სამხრეთიდან აქვს. აღმოსავლეთით ნახევარწრიული აფსიდია, რომელშიც სწორკუთხა სარკმელია გაჭრილი.
ლიტერატურა
კატეგორია:გურჯაანის მუნიციპალიტეტის ტაძრები
ალ-ფუჯაირა (ქალაქი)
მინი|ალ-ფუჯაირა ალტ=ფუჯაირას გერბი|მინი|ფუჯაირას გერბი ალ-ფუჯაირა (არაბ. الفجيرة) — არაბთა გაერთიანებული საამიროების ალ-ფუჯაირას საამიროს ადმინისტრაციული ცენტრი, მდებარეობს ომანის ყურის  სანაპიროზე. ალ-ფუჯაირას ეკუთვნის დიბბა და მასაფი.
მოსახლობა
ალ-ფუჯაირა მე -7 ყველაზე დასახლებული ქალაქია არაბთა გაერთიანებულ საამიროებში. 2016 წელს ქალაქში 97 226 ადამიანი ცხოვრობდა.
კომერცია
მარცხნივ|მინი|ნავთობტერმინალი ქალაქის ადგილმდებარეობა უზრუნველყოფს არაბთა გაერთიანებული საამიროების პირდაპირ გასვლას ინდოეთის ოკეანეზე,  სპარსეთის ყურისა და ჰორმუზის სრუტის  გვერდის ავლით. სანაპიროს ჩრდილოეთ ნაწილში მდებარეობს ნავთობის შესანახი ცილინდრული ავზები.
ალ-ფუჯაირა არის საამიროს მთავარი ბიზნეს და კომერციული ცენტრი, მაღალი საოფისე შენობებით (მაგალითად, ფუჯაირას კოშკი)  ჰამად ბინ აბდულას ქუჩაზე.
ფუჯაირას თავისუფალი ზონა მდებარეობს ქალაქის ჩრდილოეთით. Creative City არის თავისუფალი მედია ზონა შეიხ ხალიფას გზატკეცილიდან  დასავლეთით.
სავაჭრო ცენტრები
ალ-ფუჯაირაში ფუნქციონირებს არაერთი სავაჭრო ცენტრი, მათ შორის City Center Fujairah, რომელიც 2012 წელს გაიხსნა. სხვა სავაჭრო ცენტრებია: Fujairah Mall (გაიხსნა 2016 წელს), LuLu Mall (გაიხსნა 2014 წელს) და Century Mall. ბაზრებიდან აღსანიშნავია  ცენტრალური ბაზარი, ქსოვილების ბაზრობა, თევზისა და ბოსტნეულის ბაზარი.
განათლება
მინი|ალ-ფუჯაირას უნივერსიტეტი ალ-ფუჯაირაში მდებარეობს ფუჯაირას უნივერსიტეტი
სკოლები:
სკოლებისა და კოლეჯების ჩამონათვალი: https://dubaiofw.com/schools-in-fujairah/
ტურიზმი
მინი|ალ-ფუჯაირას ციხესიმაგრე მინი|ალ-ფუჯაირას სანაპირო ქალაქ  ალ-ფუჯაირაში მდებარეობს რესტავრირებული ალ-ფუჯაირას ციხესიმაგრე,  ალ-ფუჯაირას მუზეუმი, რომელიც გაიხსნა 1991 წელს. მუზეუმში გამოფენილია ქალაქის არქეოლოგიური გათხრების შედეგად ნაპოვნი ნივთები, ასევე ადგილობრივი ხელოსნების ტრადიციული ნაკეთობები სხვადასხვა ეპოქიდან. მუზეუმი რამდენიმე დარბაზისგან შედგება. წარმოდგენილია ტანსაცმელი, სამკაულები,  არის სანელებლებისა დარბაზი, ასევე მედიცინის დარბაზი სხვადასხვა სამკურნალო მცენარეებით, რომელსაც იყენებდნენ უძველესი დროიდან. საამიროს წარსულს გადმოსცემს მადაბის მინერალური წყაროების სიახლოვეს მდებარე Fujairah Heritage Village. საამიროს ადმინისტრაციული ცენტრის  ერთ-ერთი  მთავარი  ღირსშესანიშნაობაა  შეიხ ზაიდის დიდი თეთრი მეჩეთი. ის სიდიდით მეორეა არაბთა გაერთიანებულ საამიროებში. ქალაქის ცენტრში მდებარე მეჩეთის დანახვა სხვადასხვა კუთხიდან არის შესაძლებელი. მეჩეთი დაახლოებით 28,000 მორწმუნეს იტევს. მინი ქალაქის ფართო ნათელ ქუჩებზე განთავსებულის მაღლივი შენობები და ბიზნეს ცენტრები, სანაპირო ზოლზე არის სასტუმროები და პლაჟები.
დედაქალაქის ცენტრში მდებარეობს 1670 წელს აშენებული ციხესმაგრის ნანგრევები. 2000 წელს აქ  ჩატარდა მასშტაბური რეკონსტრუქცია. ციხესმაგრე სამი ნაწილისაგან  შედგება.. დაყოფილია დარბაზებად. მის გარშემო ძველი ქალაქის დანგრეული შენობებია. სამხრეთ-დასავლეთით არის შუა საუკუნეების ციხე ალ-ხაილი, რომელიც გასული საუკუნის შუა ხანებამდე იყო ალ-ფუჯაირას ემირის რეზიდენცია, ამიტომ შენობა შესანიშნავად არის დაცული. ნავსადგურის ტერიტორიას ამშვენებს კოშკი.
ალ-ფუჯეირაში პარასკეობით იმართება გასართობი სანახაობა  ხარების  უსისხლო ბრძოლა.
ქალაქის მახლობლად მწვანე ხეობაში მდებარეობს   მინერალური წყლები აინ-გომური. სამკურნალო თვისებების მქონე წყლით მკურნალობენ კანის დაავადებებს, ნერვულ სიტემას, სახსრებს.
ბოლო დროს ალ-ფუჯაირაში განვითარება დაიწყო სამედიცინო ტურიზმმა.
ტრანსპორტი
მარცხნივ|მინი შეიხ ხალიფა ბინ ზაიდის ჩქაროსნული ავტომაგისტრალი (ასევე ცნობილი როგორც შეიხ ხალიფას გზატკეცილი) -ორმხრივი გზა,აკავშირებს ალ-ფუჯაირას დუბაისთან და არაბეთის გაერთიანებული საამიროების სხვა ადგილებთან.
ქალაქს აქვს საზღვაო პორტი და საერთაშორისო აეროპორტი.
საამიროს მთავარი აეროპორტი, ალ-ფუჯაირას საერთაშორისო  აეროპორტი, მდებარეობს ალ-ფუჯაირას სამხრეთით. ამჟამად ის მხოლოდ სატვირთო გადაზიდვებს ემსახურება.
დიბბა
დიბბა ალ-ფუჯაირადან მდებარეობს 1 საათის სავალზე. 52 კილომეტრში. ის ასევე ისტორიული  ცენტრია. არქეოლოგიურიმა გათხრებმა აჩვენა, რომ აქ დასახლებები ჯერ კიდევ რკინის ხანაში იყო. დიბბა წარმოადგენდა სავაჭრო ცენტრს. ვაჭრები ჩადიოდნენ შუა აღმოსავლეთიდან, ინდოეთიდან და ჩინეთიდან.
სქოლიო
კატეგორია:არაბთა გაერთიანებული საამიროები კატეგორია:არაბთა გაერთიანებული საამიეროების ქალაქები კატეგორია:ალ-ფუჯაირა
დიგოვდარა
დიგოვდარა (Digovdərə) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 78 კაცი.
სქოლიო
კატეგორია:ლერიქის რაიონის სოფლები
განჯის ისტორიულ-ეთნოგრაფიული მუზეუმი
განჯის ნიზამი განჯევის სახელობის ისტორიულ-ეთნოგრაფიული მუზეუმი — ეთნოგრაფიული მუზეუმი, განლაგებული აზერბაიჯანის ქალაქ განჯაში.
მუზეუმის ისტორია
მუზეუმი დაარსდა 1924 წელს განჯის პედაგოგიური სემინარიის მასწავლებლების და სტუდენტების ინიციატივით. სტუდენტთა საინიციატივო ჯგუფში შედიოდნენ ისხაგ ჯაფარზადე, ს.სეიდოვი, ფ.მელიქოვი და სხვა. მუზეუმში დაარსდა ორი განყოფილება : სოფლის მეურნეობისა და ეტნოგრაფიის განყოფილებები. აქ დემონსტრირდებოდა ნახევარ ათას ექსპონატზე მეტი. ყოველ წელს ექსპონატთა რიცხვი იზრდებოდა, ამის გამო მუზეუმს 1954 წელს მოუწია ახალ, უფრო დიდ შენობაში გადასვლა. იმ დროისათვის მუზეუმში უკვე სამი განყოფილება იყო : რევოლუციამდელი, საბჭოთა პერიოდისა და ეთნოგრაფიული. მუზეუმის შვიდ დარბაზში გამოფენილი იყო უკვე რამდენიმე ათასი ექსპონატი. . 1961 წელს განჯის ეთნოგრაფიულ მუზეუმს შეუერთდა ქალაქ ხანლარის ლიკვიდირებული ეთნოგრაფიული მუზეუმი, რომელშიც ინახებოდა 1928 წელს იაგუბ გუმელის მიერ მდინარე განჯაჩაის ტერიტორიაზე, ზარქეოლოგიური გათხრების შედეგად  ნაპოვნი ნივთებიც. .
1972 წელს, იმის გათვალიწინებით, რომ მუზეუმის ფონდები საგრძნობლად გაიზარდა, ქალაქის ხელმძღვანელობამ მუზეუმს გამოუყო ძველი სასახლე, რომელსაც რამდენიმე დიდი ოთახი გააჩნდა. ადრე სასახლე ეკუთვნოდა აბულფათ ხანს ზიადხანების საგვარეულოდან, მოგვიანებით კი მის შვილს ისმაილ ხან ზიათხანოვს. ამ შენობაში მუზეუმი იმყოფება დღემდე.
კოლექცია
მუზეუმში 18 დარბაზია, რომელშიც 30 ათასზე მეტი ექსპონატია. ეს ექსპონატები გამოხატავენ ამ რეგიონის სხვადასხვა დროის ხანას. ამ ექსპონატებს შორის ყველაზე ძვირფას ნიმუშებს წარმოადგენს - ჭურჭელი, იარაღები
და ჩვენი წ.ა. IX ათასწლეულის მეორე ნახევრის ბრინჯაოს მოსართავები, რომელთა უმრავლესობაც ნაპოვნია  განჯის მიმდებარე ტერიტორიაზე. მუზეუმის კოლექციის უდიდეს ნაწილს წარმოადგენს განჯა-ყარაბაღის კულტურის (ტიხისა და სპილენძის) ექსპონატები. აქ არის თავმოყრილი შუასაუკუნეების ხანის ჭურჭელი, იარაღები, მონეტების კოლექციები, მოსართავები, სამოსები და ა.შ. ამ განყოფილების ცენტრში წარმოდგენილია განჯის ბოლო ხანის - ჯავად ხანის დროშა, რომელიც ნაპოვნია მისი გადასვენების შედეგად. ასევა სხვა უამრავი ექსპონატი, რომლებიც მიეკუთვნებიან XIX საუკუნის დასაწყისს. მუზეუმის ერთ-ერთი დარბაზი მიეკუთვნება განჯის მკვიდრს, სპარსული პოეზიის გამოჩენილ კლასიკოსს ნიზამი განჯევის. .
მუზეუმის კოლექცია მუდამ იზრდება. ძირითადად მუზეუმში მოაქვთ საბჭოთა კავშირის დროის ექსპონატები (1920-1990-ანი წლების) ჭურჭელი, წიგნები, გაზეთები, მონეტები და ა.შ. ერთ-ერთ ძვირფას ექსპონატად იქცა ქალაქის მკვიდრის მირზა შაფი ვაზეხის ლექსების კრებული, რომელიც 1872 წელს ბერლინში დაიბეჭდა.
სქოლიო
კატეგორია:აზერბაიჯანის მუზეუმები
სალთახი
სალთახი (Saltaq) — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ჯულფის რაიონის სოფლები
ტაი-პო-მარკეტი (სადგური)
ტაი-პო-მარკეტი — სადგური ჰონგ-კონგში, ისტ-რეილის ხაზზე ახალი ტერიტორიების აღმოსავლეთ ნაწილში. მდებარეობს ტაი-პოში, ტაი-პოს რაიონში. სადგურს გააჩია სამი რელსი და 4 ბაქანი. 1-ლი ბაქანი გამოიყენება ჩრდილოეთი მიმართულებისათვის, ხოლო მე-4 ბაქანი - სამხრეთი მიმართულებისათვის. მე-2 და მე-3 ბაქნები ემსახურება იმავე მიმართულებებს ოღონდ მხოლოდ პიკის საათებში.
რაინ-ჰუნსრიუკის რაიონი
რაინ-ჰუნსრიუკის რაიონი (Rhein-Hunsrück-Kreis) — რაიონი გერმანიაში. რაიონის ცენტრი — ქალაქი ზიმერნი. რაიონი შედის რაინლანდ-პფალცის ფედერალურ მხარეში. იკავებს 963,10 კვ. კმ. ფართობს. მოსახლეობა შეადგენს 106 004 ადამიანს. მოსახლეობის სიმჭიდროვე — 110 ადამიანი/კვ.კმ-ზე. რაიონის ოფიციალური კოდი — 07 1 40.
რესურსები ინტერნეტში
კატეგორია:რაინლანდ-პფალცის რაიონები
თეიმურაზ ბასილია
თეიმურაზ ბასილია (დ. 10 მარტი, 1957, სოფელი ჩაისუბანი, ჩოხატაურის რაიონი) — ქართველი ეკონომისტი, თანამდებობის პირი, პოლიტიკოსი.
დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1979-1984 წლებში იყო სამრეწველო გაერთიანება „ელექტროხელსაწყოს“ ინჟინერ-ეკონომისტი, ბიუროს უფროსი. 1984-1986 წლებში იყო თბილისის საქარხნო რაიონის აღმასკომის დარგთაშორის ტერიტორიული გაერთიანების სექტორის გამგე, უფროსის მოადგილე. 1986-1989 წლებში იყო საავეჯო დეტალების კომბინატის დირექტორის მოადგილე. 1989-1991 წლებში იყო სამრეწველო გაერთიანება „განთიადის“ მთავარი ეკონომისტის მოადგილე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ტრადიციონალისტთა გაერთიანება“. 1994-1995 წლებში იყო საქართველოს პრემიერ-მინისტრის მოადგილე. 1996-2003 წლებში იყო საქართველოს პრეზიდენტის ეკონომიკური მრჩეველი. 2011 წლის 26 მაისს, თეიმურაზ ბასილიას ამერიკის შეერთებული შტატების ხელისუფლებამ პოლიტიკური დევნილის სტატუსი მიანიჭა. 2019 წელს დაბრუნდა საქართველოში. ეკონომიკის ექსპერტი.
რესურსები ინტერნეტში
კატეგორია:დაბადებული 10 მარტი კატეგორია:დაბადებული 1957 კატეგორია:საქართველოს III მოწვევის პარლამენტის წევრები
პავლე ხუჭუა
პავლე ხუჭუა (დ. 16 ივლისი, 1905, ბაქო — 9 დეკემბერი, 1986, თბილისი) — ქართველი მუსიკათმცოდნე, საქართველოს სსრ-ის ხელოვნების დამსახურებული მოღვაწე (1959).
ბიოგრაფია
1930 წელს დაამთავრა დაამთავრა თბილისის სახელმწიფო უნივერსიტეტი. 1937 წელს დაამთავრა ლენინგრადის სახელმწიფო კონსერვატორია. 1937–1938 წლებში იყო ქუთაისის სამუსიკო სასწავლებლის და სკოლის დირექტორი; 1937-1976 წლებში იყო საქართველოს სახელმწიფო ფილარმონიის ლექტორი; 1938 წლიდან ვ. სარაჯიშვილის სახელობის თბილისის სახელმწიფო კონსერვატორიის პედაგოგი, 1938–1939 წლებში სასწავლო და სამეცნიერო ნაწილის დირექტორის მოადგილე, 1939–1945 წლებში თეორიულ–საკომპოზიციო ფაკულტეტის დეკანი, 1980 წლიდან პროფესორი; 1941–1945 წლებში საქართველოს სახელმწიფო სიმფონიური ორკესტრის დირექტორი; 1945–1956 წლებში იყო თბილისის I სამუსიკო სასწავლებლის, კინოსკოლისა და თეატრალური უნივერსიტეტის პედაგოგი.
ავტორია ნაშრომებისა „ანდრია ყარაშვილი“ (1946), „მელიტონ ბალანჩივაძე“ (1950), „ა. მაჭავარიანის ბალეტი „ოტელო““ (1958), „შ. თაქთაქიშვილი“ (1962), „მ. თარხნიშვილი“ (1962), „ზ. ფალიაშვილი“ (1974), „დ. არაყიშვილი“ (1979); არის შემდგენელი და რედაქტორი წიგნებისა და სანოტო კრებულებისა (1960, „ია კარგარეთელი. რომანსები“, 1970, გრამფირფიტების ანთოლოგია „საქართველო ხალხურ სიმღერებში“).
რესურსები ინტერნეტში
კატეგორია:დაბადებული 1905 კატეგორია:ქართველი მუსიკათმცოდნეები კატეგორია:ბაქოში დაბადებულები კატეგორია:დაბადებული 16 ივლისი კატეგორია:გარდაცვლილი 9 დეკემბერი კატეგორია:გარდაცვლილი 1986 კატეგორია:თბილისის სახელმწიფო უნივერსიტეტის კურსდამთავრებულები
ბროდის რაიონი
ბროდის რაიონი (Бродівський район) — გაუქმებული რაიონი უკრაინაში, ლვივის ოლქში. მისი ფართობი 1 157 კმ² იყო. 2015 წლის აღწერის მონაცემებით რაიონის მოსახლეობა 59 773 ადამიანს შეადგენდა, ხოლო სიმჭიდროვე 52 კაცს კმ²-ზე. ბროდის რაიონის ადმინისტრაციული ცენტრი იყო ქალაქი ბროდი.
2020 წლის 17 ივლისს შეუერთდა ზოლოჩივის რაიონს.
სქოლიო
კატეგორია:ლვივის ოლქის გაუქმებული რაიონები
გაფერადება
ისტორია
პირველი გასაფერადებლები შეიქმნა 1880 წელს აშშ-ში, სახელით „The Little Folks' Painting Book“ იგი კომპანია „McLoughlin Brothers“-ის მიერ იყო შექმნილი. 1907 წელს ავტორმა რიჩარდ ფელტონ აუტკოლტმა გამოაქვეყნა თავისი წიგნი „Buster’s Paint Book“ გასაფერადებელი კომიქსებით, ამის შემდეგ გასაფერადებლებმა დაიწყეს პოპულარობაში ზრდა. 1960 წელს დაიწყო გასაფერადებლების „ოქროს ხანა“ და პოპულარული გახდა საბავშვო მაღაზიებში. მათში ყველანაირი ნახატი იყო გამოსახული, მტვერსასრუტებიდან და მანქანებიდან დაწყებული კომიქსების გმირებით დამთავრებული. 1980 წელს რამდენიმე გამომშვებელმა გასაფერადებლები უფროსებისთვის გამოუშვა, რომელიც გამოსაშვები დონის საგნების შესასწავლად იყო განკუთვნილი, როგორიცაა ანატომია და ფიზიოლოგია, სადაც ფერადი კოდირება და მსგავსი სქემები გამოიყენება როგორც სწავლაში დამხმარე. ასეთ წიგნების მაგალითებია „ანატომიური გასფერადებელი წიგნი“ (ორიგინალური დასახელება „The Anatomy Coloring Book“) და შემდგომი სერია, Wynn Kapit და Lawrence Elson მიხედვით, რომელიც გამოშვებული იყო HarperCollins-ის (1990-იან წლებში) და Benjamin Cummings-ის (2000-იან წლებში) გამომცემლობის მიერ.
დადებითი თვისებები
ფანქრის ან ფუნჯის მონოტონური მოძრაობა განტვირთავს. სხვადასხვა ფერების დამოუკიდებელი არჩევა და შედეგის წარმოსახვა ბევრ ფერში — შემოქმედების უნარს ავითარებს. გაფერადების პროცესი ძალიან მარტივია, ამიტომაც იგი ძალიან პოპულარულია როგორც ბავშვებში, ასევე მოზარდებშიც. ბავშვებს ფერების, ფორმების და გარშემო სამყაროს აღქმაში ეხმარება.
გასაფერადებლები მოზარდებისთვის
დაახლოებით 2015 წლიდან გასაფერადებლებმა მოზარდებისთვის პოპულარობის აკრეფა დაიწყეს, მაგალითად, ამ წლის აპრილში ორმა გასაფერადებელმა წიგნმა Amazon-ზე პირველი ადგილები დაიკავეს. გასაფერადებლები მოზარდებისთვის ხელმისაწვდომია ბეჭდვითი სახით: ალბომები, წიგნები, ბლოკნოტები და დღიურები. ასევე ელექტრონულ ფორმაშიც არსებობს. ასეთი გასაფერადებლების არამარტო გადმოწერა და დაბეჭდვაა შესაძლებელი, არამედ პირდაპირ ელექტრონულად გაფერადებაც კი შესაძლებელია, სხვადასხვა გრაფიკული ინსტრუმენტების საშუალებით. წერილში Washington Post-ისთვი Dominic Bulsuto-მ შესთავაზა, რომ მოაზარდების გასაფერადედლის გავრცელება ციფრული სახით ჟანრის გავრცელებას ეხმარებოდა, აღნიშნა, რომ შედარებით ანონიმური პროცესი ეხმარებოდა ხალხს თავდაჯერებულობაში და მაღაზიაში ყიდვის უხერხულობის დავიწყებაში.
სქოლიო
კატეგორია: მხატვრობა
ახალსოფლის მეექვსე ეკლესია
ეკლესია დარბაზულია. ნაგები იყო უხეში თლილი ქვით კირის ხსნარზე. დანგრეულია — კედლები შემორჩენილია 1-1,5 მეტრის სიმაღლეზე. შესასვლელი დასავლეთიდან ჰქონდა. აღმოსავლეთით ნახევარწრიული აფსიდია, რომლის ღერძზე ფართო სარკმელია გაჭრილი. აფსიდის იატაკი, დარბაზის იატაკის მიმართ, ერთი საფეხურით მაღალია. აფსიდის მხრების ხაზზე შეინიშნება კანკელის კვალი.
ლიტერატურა
კატეგორია:ყვარლის მუნიციპალიტეტის ტაძრები
ფრანკ ლიივაკი
ფრანკ ლიივაკი (Frank Liivak; დ. 7 ივლისი, 1996) — ესტონელი ფეხბურთელი, რომელიც თამაშობს მეისტრილიგის კლუბ „ფლორასა“ და ესტონეთის ეროვნულ ნაკრებში, შემტევი ნახევარმცველის პოზიციაზე.
კარიერა დაიწყო 2015 წელს ესპანურ კლუბ „ალკობენდას სპორტში“, სადაც დაჰყო 2016 წლამდე, ჩაატარა 46 ოფიციალური მატჩი და გაიტანა 5 გოლი.
2017 წელს შეუერთდა ბოსნიურ კლუბ „სარაევოს“, ხოლო 2018 წელს ორ წლიანი კონტრაქტი გააფორმა „ფლორასთან“.
სქოლიო
კატეგორია:დაბადებული 7 ივლისი კატეგორია:დაბადებული 1996 კატეგორია:ესტონელი ფეხბურთელები კატეგორია:ესტონეთის ნაკრების ფეხბურთელები კატეგორია:ტალინის ფლორას ფეხბურთელები კატეგორია:ნაპოლის ფეხბურთელები კატეგორია:ალმერე სიტის ფეხბურთელები კატეგორია:ბოსნია და ჰერცეგოვინის საფეხბურთო ჩემპიონატის ფეხბურთელები კატეგორია:ტალინის ფლორას ფეხბურთელები კატეგორია:სარაევოს ფეხბურთელები კატეგორია:ესტონეთის საფეხბურთო ჩემპიონატის ფეხბურთელები
ბუსილცი
ბუსილცი (Бусилци) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 293 მეტრზე. 2002 წლის მონაცემებით, მოსახლეობა 18 ადამიანს შეადგენდა.
სქოლიო
კატეგორია:ჩაშკის თემის სოფლები
ტრირ-ზაარბურგის რაიონი
ტრირ-ზაარბურგის რაიონი (Landkreis Trier-Saarburg) — რაიონი გერმანიაში. რაიონის ცენტრი — ქალაქი ტრირი. რაიონი შედის რაინლანდ-პფალცის ფედერალურ მხარეში. იკავებს 1.091 კვ. კმ. ფართობს. მოსახლეობა შეადგენს 139 821 ადამიანს. მოსახლეობის სიმჭიდროვე — 128 ადამიანი/კვ.კმ-ზე. რაიონის ოფიციალური კოდი — 07 2 35.
რესურსები ინტერნეტში
კატეგორია:რაინლანდ-პფალცის რაიონები
გიორგობიანი
საკუთარი სახელი გიორგობიანი შეიძლება აღნიშნავდეს ერთ-ერთს ჩამოთვლილთაგან:
ყვარლის მეოთხე ეკლესია
ყვარლის მეოთხე ეკლესია — არქიტექტურული ძეგლი მედებარეობს ყვარლის მუნიციპალიტეტში. ქალაქის სამხრეთ-აღმოსავლეთით, ოთხ კილომეტრზე. ნიკოანთ ყურედ წოდებულ ადგილზე. თარიღდება გვიანდელი შუა საუკუნეებით. ეკლესია დარბაზულია. ნაგებია სხვადასხვა ზომის ნატეხი ქვითა და რიყის ქვით, საკმაოდ დაუდევრად. შესასვლელი სამხრეთითაა. კარი გარედან თაღოვანიოა, შიგნით, ხის ძელებით, თარაზულად ყოფილა გადახურული. შესასვლელის წირთხლებში საურდულე ხვრელებია, მათგან დასავლეთ წირთხლში მოწყობილი ხვრელი დასავლეთ ფასადზე გადის. აღმოსავლეთით ნახევარწრიული აფსიდია. რომლის ღერძზე დაბალი, ბრტყლად გადახურული სარკმელია. სარკმლის ქვემოთ, კედელზე, მოდგმულია ტრაპეზი. ერთი მსგავსი სარკმელი დასავლეთითაცაა. აფსიდში სამი მცირე ზომის სწორკუთხა ნიშაა. მათგან ორი სამხრეთითაა, ერთი-ჩრდილოეთით. სამხრეთით მდებარე ერთ-ერთი ნიშა, რომელიც საკმაოდ ღრმაა და გეგმით ტეხილი მოხაზულობა აქვს. სავარაუდოდ, სამალავად გამოიყენეოდა. აფსიდი დარბაზისგან გამოყოფილია მხრებით, რომლებსაც ნახევრად წრიული ფორმის თაღი ეყრდნობა. აფსიდი და დარბაზი გადახურულია ნახევრადცილინდრული, ქარგულზე სხმული კამარით. დასავლეთ კედელზე და ტრაპეზზე შემორჩენილია მოხატულობის ფრაგმენტები. ეკლესიის ფასადები აგურის საფეხუროვანი ლავგარდნითაა დასრულებული.
ლიტერატურა
კატეგორია:ყვარლის მუნიციპალიტეტის ტაძრები
სალჩია (ტარაკლიის რაიონი)
სალჩია (Salcia) — სოფელი მოლდოვაში, ტარაკლიის რაიონში. მდებარეობს ზღვის დონიდან 31 მეტრზე. 2004 წლის მონაცემებით, მოსახლეობა 382 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
უნივერსიტეტი (მრავალმნიშვნელოვანი)
უნივერსიტეტი შეიძლება აღნიშნავდეს:
ჰენრი მორგანი
მინი|მარჯვნივ|სერ ჰენრი მორგანი, XVIII საუკუნის პოპულარული გრავიურა სერ ჰენრი მორგანი (დ. დაახლოებით 1635 — გ. 25 აგვისტო, 1688) — ბრიტანელი მეზღვაური, მეკობრე და კაპერი. ინგლისის სამეფო ფლოტის ადმირალი. სახელი გაითქვა თავისი მოღვაწეობით კარიბის ზღვაში, ძირითადად რეიდებით ესპანურ დასახლებებზე. ცნობილია როგორც ერთ-ერთი ყველაზე წარმატებული და დაუნდობელი მეკობრე ისტორიაში.
სქოლიო
კატეგორია:მეკობრეები კატეგორია:დაბადებული  1635 კატეგორია:გარდაცვლილი 25 აგვისტო კატეგორია:გარდაცვლილი 1688
ვილიავიეხა
ვილიავიეხა შეიძლება აღნიშნავდეს:
ბიდგოშჩის ტრამვაი
ბიდგოშჩში ექსპლუატაციაშია 1მ სიგანის ლიანდაგიანი ტრამვაის ქსელი.
ისტორია
ბიდგოშჩის ქუჩებში პირველი ცხენის წევიანი ტრამვაი (ე.წ. კონკა) 1888 წლის 18 მაისს გამოჩნდა. 1896 წლის 3 ივლისს გაიხსნა ტრამვაის პირველი ელექტრიფიცირებული ხაზი. ბიდგოშჩის ტრამვაიმ მნიშვნელოვანი ზიანის გარეშე გადაიტანა ორივე მსოფლიო ომი და 1960-იანი წლების ტრამვაის სისტემების გაუქმების ტალღები და 1965 წელს ოლშტინში ტრამვაის გაუქმების შედეგად (იხ. ოლშტინის ტრამვაი) ოლშტინისგან მიიღო უკანასკნელი 8 ვაგონი. ტრამვაის სისტემისთვის ყველაზე რთული პერიოდი 1989 წლიდან დაიწყო, როცა რამდენიმე მონაკვეთზე ტრამვაის ხაზები გაუქმდა. დღეისათვის ბიდგოშჩის ტრამვაი უკეთეს მდგომარეობაშია და 2016 წელს მას ახალი ხაზიც დაემატა, დაბა ფორდონის მიმართულებით.
მოძრავი შემადგენლობა
2017 წლის მარტის მდგომარეობით ბიდგოშჩში ექსპლუატაციაშია შემდეგი ტიპის ტრამვაის ვაგონები:
რესურსები ინტერნეტში
კატეგორია: ტრამვაის ქსელები ქალაქების მიხედვით
მარია ზანკოვეცკაია
მარია ზანკოვეცკაია (ნამდვილი გვარი ადამოვსკაია, Заньковецька Марія Костянтинівна; დ. 4 აგვისტო, 1854 — გ. 4 ოქტომბერი, 1934) — უკრაინელი მსახიობი და თეატრალური მოღვაწე. უკრაინის სახალხო არტისტი (1922). სასცენო მოღვაწეობა დაიწყო 1882 წელს, გამოდიოდა უკრაინულ დასებში, რომლებსაც ხელმძღვანელობდნენ მარკ კროპივნიცკი, მიხაილ სტარიცკი, ნიკოლოზ სადოვსკი, პანას საქსაგანსკი, ივანე კარპენკო-კარი და სხვები.
ლიტერატურა
კატეგორია:უკრაინელი მსახიობები კატეგორია:დაბადებული  4 აგვისტო კატეგორია:დაბადებული 1854 კატეგორია:გარდაცვლილი  4 ოქტომბერი კატეგორია:გარდაცვლილი 1934
ენისელის იოანე ნათლისმცემლის ეკლესია
ენისელის იოანე ნათლისმცემლის ეკლესია — არქიტექტურული ძეგლი დგას ყვარლის მუნიციპალიტეტის სოფელ ენისელის განაპირას. თარიღდება გვიანი შუა საუკუნეებით. ეკლესია გეგმით კვადრატს მიახლოვებული სწორკუთხედია (6,2x5,2 მ). ნაგებია რიყის ქვის, ნატეხი ქვისა და აგურის ირეგულარული წყობით. შესასვლელი დასავლეთიდანაა. კარი გარედან შეისრული თაღითაა დასრულებული, შიგნიდან კი თარაზული გადახურვა აქვს. აღმოსავლეთიდანაა არაწესიერი ნახევარწრის ფორმის, ღრმა აფსიდია, რაშიც თაღოვანი სარკმელი და მისგან ჩრდილოეთით ერთი პატარა, თაღოვანი ნიშაა მოწყობილი. თითო თაღოვანი სარკმელი, ერთმანეთის პირდაპირ, გრძივ კედლებშიცაა. ეკლესიის დარბაზი შესამჩნევად მოკლეა, გადახურულია ცილინდრული კამარით, რომელიც აფსიდის თაღს და დასავლეთ კედლის მიმდებარე კუთხის პილასტრებზე გადაყვანილ საბჯენ თაღს ეყრდნობა. ფასადები სადაა, დასავლეთ ფასადზე კარის თავზე, პატარა ოთხკუთხა ნიშებია მოწყობილი, ხოლო ფრონტონში აგურის წყობით, გამოსახულია ჩაღრმავებული ჯვარი. ფასადები დასრულებულია აგურის სამსაფეხურიანი ლავგარდნით. შენობა გადახურული იყო კრამიტით.
ლიტერატურა
კატეგორია:ყვარლის მუნიციპალიტეტის ტაძრები
სანტა-მარია
სანტა-მარია შეიძლება იყოს:
შრედინგერის განტოლება
მინი| განტოლების ავტორი და ნობელის პრემიის ლაურეატი [[ერვინ შრედინგერი ]] შრედინგერის განტოლება — არარელატივისტური კვანტური მექანიკის ძირითადი დინამიკური განტოლება; სახელი უწოდეს ერვინ შრედინგერის პატივსაცემად, რომელმაც იგი 1926 წელს გამოიყვანა. კვანტურ მექანიკაში შრედინგერის განტოლება ისეთივე ძირითად როლს ასრულებს, როგორც ნიუტონის მოძრაობის განტოლება კლასიკურ მექანიკაში და მაქსველის განტოლებები ელექტრომაგნეტიზმის კლასიკურ თეორიაში. შრედინგერის განტოლება აღწერს კვანტური ობიექტების მდგომარეობის ცვლილებას დროის მიხედვით, რაც ხასიათდება ტალღური ფუნქციით.
დროითი შრედინგერის განტოლება
თუ ცნობილია ტალღური ფუნქცია \Psi დროის ნებისმიერ შემდგომ t მომენტში. m მასის ნაწილაკისათვის, რომელიც მოძრაობს V (x, y, z, t) პოტენციალის მქონე ველით წარმოშობილი ძალის მოქმედებით, შრედინგერის განტოლებას ექნება სახე:, სადაც i=\sqrt-1,  ერგ. წმ არის პლანკის მუდმივა. ამ განტოლებას დროით შრედინგერის განტოლებას უწოდებენ.
თუ პოტენციალი დროზე არ არის დამოკიდებული, მაშინ შრედინგერის განტოლების ამონახსნი შეიძლება წარმოვადგინოთ შემდეგი სახით: აკმაყოფილებს სტაციონალურ შრედინგერის განტოლებას:
შრედინგერის განტოლება არის მათემატიკური გამოსახულება მიკრონაწილაკების ფუნდამენტური თვისებისა — კორპუსკულურ-ტალღური დუალიზმისა, რომლის თანახმად, ბუნებაში არსებული მატერიის ყველა ნაწილაკსაქვს ტალღური თვისებაც (ეს ჰიპოთეზა პირველად გამოთქვა ლუის დე ბროილმა 1924 წელს). შრედინგერის განტოლება აკმაყოფილებს შესაბამისობის პრინციპს.
რესურსები ინტერნეტში
კატეგორია:შრედინგერის განტოლება
ვლადილოვცი
ვლადილოვცი (Владиловци) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 558 მეტრზე. 2002 წლის მონაცემებით, მოსახლეობა 77 ადამიანს შეადგენდა.
სქოლიო
კატეგორია:ჩაშკის თემის სოფლები
სამხრეთ-დასავლეთ პფალცის რაიონი
სამხრეთ-დასავლეთ პფალცის რაიონი (Landkreis Südwestpfalz) — რაიონი გერმანიაში. რაიონის ცენტრი — ქალაქი პირმაზენსი. რაიონი შედის რაინლანდ-პფალცის ფედერალურ მხარეში. იკავებს 953,76 კვ. კმ. ფართობს. მოსახლეობა შეადგენს 103 368 ადამიანს. მოსახლეობის სიმჭიდროვე — 108 ადამიანი/კვ.კმ-ზე. რაიონის ოფიციალური კოდი — 07 3 40.
რესურსები ინტერნეტში
კატეგორია:რაინლანდ-პფალცის რაიონები
დავით ბაშალეიშვილი
დავით ბაშალეიშვილი (დ. 4 ოქტომბერი, 1963, თბილისი — გ. 23 მარტი, 2013) — ქართველი გეოლოგი, პოლიტიკოსი.
1987 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი. 1990-1992 წლებში მუშაობდა სახელმწიფო ქონების მართვის კომიტეტში. 1994-1996 წლებში იყო ქ. თბილისის ვიცე-პრემიერი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ მწვანეების პარტია“. პრივატიზაციის ქვეკომისიის თავმჯდომარე და საფინანსო-საბიუჯეტო კომისიის წევრი. 1996-1998 წლებში იყო საქართველოს პრეზიდენტის სახელმწიფო რწმუნებულის მოადგილე მცხეთა-მთიანეთის მხარეში.
რესურსები ინტერნეტში
კატეგორია:დაბადებული 4 ოქტომბერი კატეგორია:დაბადებული 1963 კატეგორია:საქართველოს III მოწვევის პარლამენტის წევრები კატეგორია:თბილისში დაბადებულები კატეგორია:გარდაცვლილი 23 მარტი კატეგორია:გარდაცვლილი 2013 კატეგორია:ქართველი გეოლოგები კატეგორია:საქართველოს პოლიტექნიკური ინსტიტუტის კურსდამთავრებულები (1987)
სამურზა
სამურზა (Samurza) — სოფელი მოლდოვაში, ტარაკლიის რაიონში. მდებარეობს ზღვის დონიდან 107 მეტრზე. 2004 წლის მონაცემებით, მოსახლეობა 269 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
საოცრება (ფილმი)
საოცრება (Wonder) — რეჟისორ სტივენ ჩბოსკის ამერიკული საოჯახო დრამა, რომელიც დაფუძნებულია რ. ჯ. პალაციოს ამავე სახელწოდების ნაწარმოებზე. ფილმში მთავარ როლს ასრულებენ მსახიობები ჯეიკობ ტრამბლე, ჯულია რობერტსი, ოუენ უილსონი, ნოა ჯუპი და იზაბელა ვიდოვიჩი. ფილმის მსოფლიო პრემიერა შედგა 2017 წლის 16 ნოემბერს.
სიუჟეტი
ავგუსტ პულმანი ჩვეულებრივი ბიჭია, რომელსაც უყვარს ვიდეო თამაშები, მის ძაღლთან ერთად სეირნობა, „ვარსკვლავური ომების“ ყურება, დაიკოსთან ჩხუბი და შერიგება. მაგრამ ამავე დროს იგი ჩვეულებრივი ბიჭი არაა, მას არასოდეს უვლია სკოლაში. იგი გენეტიკური დეფორმაციით დაიბადა - მას სახე არ აქვს. მან 30 ოპერაცია გადაიტანა და მიუხედავად ამისა, მაინც არ ჰგავს სხვა ბავშვებს. ერთ დღეს კი მას სკოლაში წასვლა მოუწევს. მისი თანატოლები ცუდად ექცევიან, მაგრამ მას მტკიცედ აქვს გადაწყვეტილი დაამტკიცოს, რომ გარეგნობას მნიშვნელობა არ აქვს.
სქოლიო
კატეგორია:ამერიკული ფილმები კატეგორია:2017 წლის ფილმები კატეგორია:რომანებზე დაფუძნებული ფილმები
რამაზ ბუზიაშვილი
რამაზ ბუზიაშვილი (დაბადების თარიღი უცნობია) — ქართველი სპორტსმენი (აკრობატიკა). ევროპის ჩემპიონატის ბრინჯაოს მედლის მფლობელი. ჩემპიონატი ჩატარდა 1994 წელს, ზელენა-გურაში, პოლონეთში.
რესურსები ინტერნეტში
კატეგორია:ქართველი აკრობატები კატეგორია:პიროვნებები გაურკვეველი დაბადების თარიღით
Cast in Steel
Cast in Steel — ნორვეგიული პოპ-ჯგუფ a-ha-ს მეათე სტუდიური ალბომი, რომელიც გამოვიდა 2015 წლის 4 სექტემბერს. ალბომის Foot of the Mountain გამოცემის შემდეგ ჯგუფმა განაცხადა საკუთარი მოღვაწეობის დასრულების შესახებ და გამართა საბოლოო ტურნე. თუმცა, 2015 წელს იგი ორი წლით გაერთიანდა და გამოაცხადა ალბომის გამოცემის და ახალი ტურნეს შესახებ.
Cast in Steel არის ჯგუფის პირველი ალბომი 1993 წლის Memorial Beach-ის შემდეგ, რომელზეც გამოტანილია ტრიოს ორიგინალური ლოგო და პირველი 1988 წლის Stay on These Roads-ის შემდეგ, ჩაწერილი პროდიუსერ ალან ტორნის დახმარებით.
სქოლიო
კატეგორია:2015 წლის ალბომები კატეგორია:A-ha-ს ალბომები
საუმი
საუმი (الصوم ას–საუმ; მრავლობითში صيام; სიიამ) — მარხვა ისლამში.
მარხვის ისლამური მნიშვნელობა
ისლამში მარხვა სერიოზულ მნიშვნელობას ატარებს და ერთ–ერთია ისლამის ხუთი ბურჯიდან. მომარხულე მუსლიმმა თავი უნდა შეიკავოს დღის განმავლობაში, გარიჟრაჟიდან (ფაჯრი) მზის ჩასვლამდე (მაღრიბი), საკვებისა და სასმელის მიღებაზე, ასევე ხორციელი სიამოვნების, ავი ფიქრების, ბილწსიტყვაობისა და მოწევისგან.
სავალდებულო მარხვა
მუსლიმები, რომლებსაც ჯანმრთელობა ხელს უწყობთ, ვალდებული არიან იმარხულონ რამადანის თვეში. ამ ვალდებულებას მათ ყურანი აკისრებს : ისლამური რწმენით, რამადანის თვე გამორჩეულია, რადგან ყურანის პირველი აიები სწორედ ამ თვეში გარდმოევლინა. და რადგანაც მთვარის წელიწადი მზის წელიწადზე 10 ან 11 დღით მოკლეა, რამადანის თვე გადაადგილდება მზის კალენდართან მიმართებაში.
ისლამის მიხედვით, როგორც ზაქათი არის ადამიანის ქონების განწმენდა, ასევე მარხვა ადამიანის სხეულის განწმენდაა. მარხვა ადამიანს თავდაჭერილს, მომთმენს ხდის და აძლევს საშუალებას, უფრო ღრმად გაიაზროს ნივთიერად მძიმე მდგომარეობაში მყოფი ადამიანების ბედი. როგორც ლოცვა, ასევე მარხვა არის კავშირი ღმერთსა და მორწმუნეს შორის, იგი ადამიანს ახსენებს იმ წყალობას, რასაც ხშირად ჩვენ ისე ვიღებთ, თითქოს გვეკუთვნოდეს, თუნდაც ეს იყოს ერთი ჭიქა ცივი წყალი ან ჭამა ჩვენი სურვილისამებრ. მუსლიმთა ორი დღესასწაულიდან ერთ-ერთი – ‘იდ ალ-ფიტრი (რამაზან ბაირამი) სწორედ რამადანის დასრულებისას აღინიშნება.
ამასთან, ყურანი საშუალებას აძლევს ავადმყოფებს და მოგზაურებს, არ იმარხულონ და მოგვიანებით აანაზღაურონ გაცდენილი დღეები, ან თუ ავადმყოფობა ქრონიკულია, გაცდენილი დღეების საფასურად დააპურონ ღარიბები და უპოვრები :
იგივე პირობები ეხებათ ორსულ ქალებსა და მეძუძურ დედებს, თუ არსებობს საფრთხე, რომ მარხვა მათ ფიზკურ მდგომარეობაზე უარყოფით გავლენას მოახდენს.
მარხვის პირობები
მარხვის ერთ–ერთი მნიშვნელოვანი პირობაა განზრახვა (ნიათი). მომარხულემ გარიჟრაჟამდე უნდა მიიღოს მარხვის გადაწყვეტილება, მიუხედავად იმისა ეს მარხვა სავალდებულოა, ასანაზღაურებელი თუ ნებაყოფლობითი. ამის შემდეგ უკვე მნიშვნელოვანია საკვების, სასმელისა და ცოლქმრული ურთიერთობების გარდა, ბილწსიტყვაობისა და მრისხანებისგან, ასევე ავი ფიქრებისგან თავის შეკავება, რადგან მათ შეუძლიათ ადამიანის მარხვა მიუღებლად აქციონ. გადმოცემულია მუჰამმადის ﷺ შემდეგი სიტყვები :
ნებაყოფლობითი მარხვა
გარდა სავალდებულო მარხვისა რამადანის თვეში, ისლამში ასევე არსებობს სხვა დროს, ნებაყოფლობითი მარხვების პრაქტიკა. ის შეიძლება იყოს როგორც გაცდენილი სავალდებულო მარხვის ასანაზღაურებელი, ასევე რაიმე ღირსშესანიშნავი თარიღის გამოსარჩევად, მაგალითად:
მარხვა პოლარულ მხარეებში
პოლარულ მხარეებში, სადაც წელიწადის გარკვეულ დროებში დღე–ღამის ცვალებადობა არ ხდება (დღემ ან ღამემ შესაძლოა გასტანოს 24 საათზე მეტი), მარხვა და ლოცვა უახლოესი იმ ადგილის მიხედვით უნდა განხორციელდეს, სადაც დღისა და ღამის გარჩევა აშკარად შესაძლებელია. ამ წესს საფუძვლად უდევს გადმოცემა, რომლის თანახმადაც მუჰამმადმა ﷺ გააფრთხილა მისი მიმდევრები, რომ როცა დაჯჯალი მოვიდოდა, მისი მმართველობის პირველი დღე წლის მსგავსი იქნებოდა. მიმდევრებმა იკითხეს – ამ დღეს როგორ უნდა ვილოცოთ, რაზეც მუჰამმადმა უპასუხა – გამოითვალეთ დრო და იმის მიხედვით ილოცეთ.
ლავრ კორნილოვი
ლავრ კორნილოვი (Лавр Гео́ргиевич Корни́лов დ. 1870 — გ. 1918) — რუსი ინფანტერიის გენერალი, სამხედრო მზვერავი, დიპლომატი, მოგზაური და მკვლევარი.
ბიოგრაფია
იყო რუსეთ-იაპონიის ომის მონაწილე და პირველი მსოფლიო ომის გმირი. 1914 წლის 19 აგვისტოდან 48-ე დივიზიის მეთაური, 1916 წლიდან დასავლეთის ფრონტის 25-ე საარმიო კორპუსის სარდალი. 1917 წლის 2 მარტს დროებითმა მთავრობამ დანიშნა პეტროგრადის სამხედრო ოლქის მტავარსარდლად. 1917 წლის ივლისიდან იყო რუსეთის შეიარაღებული ძალების უმაღლესი მთავარსარდალი. 1917 წლის ბოლოდან იყო თეთრი მოძრაობის ორგანიზატორი და ერთ-ერთი ლიდერი. აქტიურად მონაწილეობდა რუსეთის სამოქალაქო ომში. დაიღუპა წითელ არმიასთან ბრძოლაში ჩრდილოეთ კავკასიაში 1918 წლის ბოლოს.
პოპულარულ კულტურაში
ლავრ კორნილოვი არის ერთ-ერთი მთავარი პერსონაჟი მიხეილ შოლოხოვის რომანისა „წყნარი დონი.“
Puma SE
პუმა სე ცნობილი ასევე როგორც პუმა — გერმანული მულტინაციონალური კომპანი, რომელიც აწარმოებს სპორტულ აქსესუარებს. მისი მთავარი ოფისი მდებარეობს ჰერზოგენაუჩში, გერმანიაში. კომპანია დაფუძნებულია 1948 წელს რუდოლფ დასლერის მიერ. 2007 წლის შემდეგ პუმა არის ფრანგული ჯგუფი კერინგის ნაწილი ცნობილი როგორც „RRR“ პუმა დღემდე უშვებს სპეციალური გამოშვების საფეხბურთო აქსესუარებს მაგ. King football boots
ლავრ კორნილოვი
რესურსები ინტერნეტში
კატეგორია:დაბადებული 1870 კატეგორია:გარდაცვლილი 1918 კატეგორია:რუსი სამხედრო მოღვაწეები
Puma SE
ისტორია
პირველი მსოფლიო ომის შემდეგ, რუდოლფ დასლერი  სახლში დაბრუნდა. ომიდან რუდოლფი ჩამოვიდა ძალიან გამოცდილი ბიზნესისა და გაყიდვების საქმეში,1924 წელს მან და მისმა უმცროსმა ძმამ ადოლფმა დააფუძნეს ფეხსაცმლის ფაბრიკა სახელად „ძმა დასლერების ფეხსაცმლის ფაბრიკა“. მათი კომპანია აწარმოებდა მხოლოდ სპორტულ ფეხსაცმელს. 1927 წელს ფაბრიკას უკვე საკუთარი შენობაც კი ჰქონდა. 1934 წელს ბერლინის ოლიმპიადისთვის ფეხსაცმელი შეიძინა ამერიკელმა სპორტსმენმა ჯესი ოუენსმა. მას შემდეგ რაც ჯესიმ ოქროს მედალი მოიპოვა დოჰლერებმა 200,000 სპორტულ ფეხსაცმელზე მეტი გაყიდეს. ეს იყო მათი პირველი სასპონსორო ურთიერთობა. 1948 წელს რუდოლფი სრულიად დაესაკუთრა კომპანიას და ამ დროს დაერქვა კომპანიას „პუმა“.
რესურსები ინტერნეტში
კატეგორია:გერმანიის კომპანიები
მუჰამად I
მუჰამად I ან აბუ აბდ-ალაჰ მუჰამად იბნ აბდ ალ-რაჰმანი (محمد بن عبد الرحمن الأوسط; დ. 823 — გ. 886) — კორდოვის საამიროს მეხუთე ომაიანი ამირა, რომელიც ალ-ანდალუსიას 852-886 წლებში მართავდა.
მუჰამად I დაიბადა 823 წელს კორდოვაში. მისი მმართველობა აღინიშნება მულადებისა (იბერიული ეთნიკური წარმომავლობის მაჰმადიანები) და მოზარაბების (მაჰმადიანთა მიერ კონტროლირებად ტერიტორიებზე მცხოვრები ქრისტიანები) რამდენიმე აჯანყებითა და სეპარატისტული მოძრაობის გაძლიერებით. 880 წელს უმარ იბნ ჰაფსუნმა, სავარაუდოდ ვესტგოთური წარმოშობის პიროვნებამ, წამოიწყო აჯანყება, რომლის ჩახშობაც მხოლოდ 928 წელს, აბდ ალ-რაჰმან III-ის მმართველობისას მოხერხდა.
მუჰამად I გარდაიცვალა 886 წელს, რის შემდეგაც ტახტზე ავიდა მისი ვაჟი, ალ-მუნზირი.
ლიტერატურა
კატეგორია:დაბადებული 823 კატეგორია:გარდაცვლილი 886 კატეგორია:კორდოვის ამირები
კონგოს დემოკრატიული რესპუბლიკის მდინარეები
მინი|[[მდინარე კონგო]] კონგოს დემოკრატიული რესპუბლიკის ტერიტორიაზე მდებარეობს აფრიკაში სიდიდით მეორე მდინარე — კონგო. მდინარე კონგოს მთელი სისტემა ითვლება მსოფლიოს ერთ-ერთ უდიდეს მდინარის სისტემად. წყლის რაოდენობის თვალსაზრისით, რომელიც მიედინება მის აუზში, იგი მეორე მდინარეა ამაზონის შემდეგ — წყლის ხარჯით დაახლოებით 42 ათასი მ³/წმ. მდინარის აუზის ფართობი შეადგენს 3,7 მილიონ კმ²-ს, რომელიც ასევე მოიცავს ქვეყნის გარეთ არსებულ ტერიტორიებს. მდინარის სიგრძეა 4700 კმ, რაც იმას ნიშნავს, რომ იგი სიგრძის მიხედვით მეცამეტე ადგილზეა მსოფლიოში. ქვეყნის ტერიტორიაზე მდებარეობს მისი მთლიანი აუზის 90 %.
მდინარე კონგოს აუზის ყველაზე დიდი შენაკადები:
მარჯვენა შენაკადები: მარცხენა შენაკადები:
მდინარე კონგოს სანაოსნო მონაკვეთის სიგრძე შეადგენს 13,5 ათას კმ-ს. მდინარე კონგოს ზედა დინებაში, რომელსაც ლუალაბა ეწოდება, მდებარეობს ბოიომის ჩანჩქერი. ქვეყნის ჩრდილო-აღმოსავლეთ ნაწილში, მიტუმბის მთების ყველაზე მაღალ მწვერვალებთან გადის წყალგამყოფი მდინარე კონგოსა და მდინარე ნილოსის აუზებს შორის.
ლიტერატურა
კატეგორია:კონგოს დემოკრატიული რესპუბლიკის მდინარეები
თუბა-შაჰის მეჩეთი
მეჩეთი ტუბა-შაჰი (Tuba-Şahi məscidi) განლაგებულია აზერბაიჯანის დედაქალაქ ბაქოს მარდაკიანის დასახლებაში. აზერბაიჯანული საკულტო არქიტექტურის ძეგლის ნიმუშია, რომელიც ფართოდ არის გავრცელებული აზერბაიჯანის სამხრეთ რეგიონებში. მეჩეთი აღიმართა XV საუკუნეში და თავისი სახელწოდება მიიღო ქალბატონის სახელიდან გამომდინარე, რომელმაც დაუკვეთა მისი აშენება.
მეჩეთზე ამოტვიფრულია მისი აღმართვის წლები (1481—1482). მასში ასევე არის კიდევ ერთი წარწერა, რომელიც განლაგებულია სახურავზე მიმავალ კიბეებზე ვიწრო გასასვლელის თავზე. ეს წარწერა, სავარაუდოდ, მიეკუთვნებოდა უფრო ადრინდელ მეჩეთის შენობას, რომელიც ამ ადგილას იდგა. მასზე მითითებულია მისი აღმართვის თარიღი — ხიჯრის 774 წლის მუჰარამი (1372წ.), ასევე მოყვანილია დამკვეთის სახელი — სადრა ჰაჯი ბაჰა ად დინი, ხოჯა ნურ ად დინის შვილი, მუჰამედ აბაიაილის შვილისა.
უშუალოდ მეჩეტის გვერდით განლაგებულია შუასაუკუნეების ოთხკუთხა ციხე.
რესურსები ინტერნეტში
კატეგორია:აზერბაიჯანის მეჩეთები
გო-კომაცუ
გო-კომაცუ ( დ. 1377 — გ. 1433) — იაპონიის მე-100 იმპერატორი და ჩრდილოეთის ტახტის მე-6 იმპერატორი.
1911 წლიდან იაპონელი ისტორიკოსები სამხრეთის ტახტის იმპერატორებს თვლიდნენ იაპონიის იმპერატორთა მთავარი დინასტიის შტოდ. ამიტომაც იმპერატორი გო-კომაცუ, რომლის დროსაც ორი დინასტია გაერთიანდა, ითვლება იაპონიის მე-100 იმპერატორად. იმ დროს, როდესაც ჩრდილოეთის ტახტის იმპერატორები განიხილებოდნენ, როგორც იმპერატორთა სასახლის კანონიერ მემკვიდრეებად, იმპერატორი გო-კომაცუ ითვლებოდა ჩრთილოეთის ტახტის მე-6 და იაპონიის იმპერიის 101-ე იმპერატორად.
აღდამის რაიონი
აღდამის რაიონი (Ağdam rayonu) — ადმინისტრაციულ-ტერიტორიული ერთეული აზერბაიჯანში. 1993 წლიდან რაიონის სამხრეთ-დასავლეთ ნაწილს აკონტროლებდა მთიანი ყარაბაღის რესპუბლიკა, რომლის ადმინისტრაციულ-ტერიტორიული დაყოფის მიხედვითაც რაიონის ტერიტორიას ინაწილებდა ასკერანის, მარტაკერტისა და მარტუნის რაიონები. გაეროს უშიშროების საბჭოს რეზოლუციის მიხედვით აღნიშნული ტერიტორიები ითვლება როგორც სომხური შეიარაღებული ძალების მიერ ოკუპირებული.
ადმინისტრაციული ცენტრია ქალაქი აღდამი, რომელსც 1993 წლიდან აკონტოლებდა მთიანი ყარაბაღის რესპუბლიკა და ეწოდებოდა აკნა. რაიონის დროებითი ადმინისტრაციული ცენტრია სოფელი გუზანლი.
2020 წლის 20 ნოემბერს მოსკოვში ხელმოწერილი სამხრივი ხელშეკრულების საფუძელზე აზერბაიჯანის სამხედრო შენაერთები აღდამის რაიონში შევიდნენ და რაიონი მთლიანად აზერბაიჯანის კონტროლს დაექვემდებარა.
სქოლიო
კატეგორია:აზერბაიჯანის რაიონები
ჯეფრი იუჯინიდისი
ჯეფრი იუჯინიდისი (დ. 8 მარტი, 1960) — ამერიკელი მწერალი. ცნობილია მოთხრობებით, ესეებითა და სამი რომანით: თვითმკვლელი ქალწულები (1993), მიდლსექსი (2002) და The Marriage Plot (2011).
რომანისთვის მიდლსექსი იუჯინიდისმა 2003 წელს მიიღო მხატვრულ ლიტერატურაში პულიცერის პრემია, აგრეთვე წიგნი წარდგენილი იყო დუბლინის საერთაშორისო ლიტერატურულ პრემიასა და მედიჩის პრემიაზე.
თვითმკვლელი ქალწულების მიხედვით სოფია კოპოლამ ამავე სახელწოდების ფილმი გადაიღო.
ბიოგრაფია
იუჯინიდისს მწერლობის სურვილი ადრეული ასაკიდანვე გაუჩნდა. "მწერლობა ძალიან ადრე, საშუალო სკოლის პირველ წელს გადავწყვიტე. იმ წელს სკოლაში წავიკითხეთ „ხელოვანის პორტრეტი ახალგზარდობისას“, რომელმაც ჩემზე ძალიან დიდი გავლენა მოახდინა, რისი მიზეზებიც ახლა საკმაოდ სახალისოდ მეჩვენება. მე ნახევრად ირლანდიელი და ნახევრად ბერძენი ვარ და სწორედ ამიტომ საკუთარი თავი სტივენ დედალოსთან გავაიგივე. ჩემს მსგავსად, ისიც წიგნების მოყვარული იყო და ძველბერძნული სახელი ჰქონდა... მახსოვს, ვფიქრობდი, რომ მწერლობა საუკეთესო რამ იყო, რაც შეეძლო ადამიანს გაეკეთებინა. მეჩვენებოდა, რომ ეს საქმიანობა ცხოვრებაში მაქსიმალურ სიფხიზლეს მპირდებოდა. მწერლობას საკრალურად, თითქმის რელიგიურად აღვიქვამდი." თავის ადრეულ ლიტერატურულ გავლენებად იუჯინიდისმა დაასახელა: "დიდი მოდერნისტები: ჯოისი, პრუსტი, ფოლკნერი. ამის შემდეგ მუზილი და ვულფი აღმოვაჩინე, ხოლო მალევე მე და ჩემმა მეგობრება პინჩონისა და ჯონ ბარტის წიგნების კითხვა დავიწყეთ. ჩემი თაობა პირიქით გაიზარდა, რადგან პოსტმოდერნისტულ და მოდერნისტულ ლიტერატურას მეცხრამეტე საუკუნის ლიტერატურამდე გავეცანით."
იუჯინიდისი თავისი შემოქმდების გავლენად მშობლოურ ქალაქს, დეტროიტს და თავის საშუალო სკოლის გამოცდილებას ასახელებს.
1986 წელს იუჯინიდისმა კინემატოგრაფიული ხელოვნებისა და მეცნიერების აკადემიისგან სტიპენდია მიიღო. ავტორი რამდენიმე წელი სან-ფრანცისკოში ცხოვრობდა, შემდეგ კი ნიუ-იორკში, ბრუკლინში, გადავიდა, სადაც ამერიკელი პოეტების აკადემიაში მდივნად მუშაობდა. ნიუ-იორკში მან არაერთი მწერალი გაიცნო, მათ შორის ჯონათან ფრენზენი.
1999-2004 წლებში იუჯინიდისი გერმანიაში, ბერლინში, ცხოვრობდა, სადაც იგი ერთწლიანი სამწერლო გაცვლითი პროგრამის გრანტის მოპოვების შემდეგ გადავიდა. 2007 წლიდან იუჯინიდისი ცხოვრობდა ნიუ-ჯერსის ქალაქ პრინსტონში, სადაც პრინსტონისი უნივერსიტეტის შემოქმედებითი წერის ფაკულტეტზე ასწავლიდა.
2018 წელს იუჯინიდისი ნიუ-იორკის უნივერსიტეტში შემოქმედებითი წერლის პროფესორი გახდა.
მიდლსექსი
„მიდლსექსი“ იუჯინიდისის მეორე რომანია, რომელიც 2002 წელს გამოქვეყნდა, 2003 წელს კი მიენიჭაპულიცერის პრემია მხატვრულ ლიტერატურაში. აგრეთვე წარდგენილი იყო წიგნის კრიტიკოსთა ეროვნული წრის, მედიჩისა და დუბლინის საერთაშორისო ლიტერატურულ პრემიებზე. რომანი კალიოპე, იგივე კალ სტეფანიდისის ცხოვრებისა და თვითშემეცნების გზაზე მოგვითხრობს, რომელიც გოგოდ აღიზარდა, თუმცა გენეტიკურად ბიჭია. ნაწარმოები იკვლევს ინტერსექსუალური ადამიანის გამოცდილებას აშშ-ში. მასში ასევე ასახულია ბერძენ ემიგრანტთა გამოცდილება აშშ-ში და ქალაქ დეტროიტის აღმავლობა და დაცემა.
მოთხრობები
მოთხრობები, რომლებიც კრებულში არაა შესული.
სქოლიო
კატეგორია:ამერიკელი მამაკაცი რომანისტები კატეგორია:ბრაუნის უნივერსიტეტის კურსდამთავრებულები კატეგორია:პულიცერის პრემიის გამარჯვებულები რომანისთვის კატეგორია:სტენფორდის უნივერსიტეტის კურსდამთავრებულები კატეგორია:დეტროიტელი მწერლები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი რომანისტები კატეგორია:XX საუკუნის ამერიკელი მამაკაცი მწერლები კატეგორია:XXI საუკუნის ამერიკელი მამაკაცი მწერლები კატეგორია:მიჩიგანელი რომანისტები
ტრინიდადი და ტობაგოს გერბი
ტრინიდადი და ტობაგოს გერბი — ტრინიდადი და ტობაგოს ეროვნული სიმბოლო დროშასთან და ჰიმნთან ერთად. მიღებულია 1962 წელს. გამოსახულია ის სიმბოლოები, რომლებიც ასახავს ტრინიდადი და ტობაგოს ერს. მის შექმნაზე სამუშაოდ კომისიაში მოიწვიეს მხატვარი კარლაილ ჩანგი (1921–2001) და კარნავალის დიზაინერი ჯორჯ ბეილი (1935–1970).
სქოლიო
კატეგორია:ტრინიდადი და ტობაგოს ეროვნული სიმბოლოები კატეგორია:სახელმწიფო გერბები
სამხრეთ ვაინშტრასეს რაიონი
სამხრეთ ვაინშტრასეს რაიონი (Landkreis Südliche Weinstraße) — რაიონი გერმანიაში. რაიონის ცენტრი — ქალაქი ლანდაუ. რაიონი შედის რაინლანდ-პფალცის ფედერალურ მხარეში. იკავებს 639,89 კვ. კმ. ფართობს. მოსახლეობა შეადგენს 110 783 ადამიანს. მოსახლეობის სიმჭიდროვე — 173 ადამიანი/კვ.კმ-ზე. რაიონის ოფიციალური კოდი — 07 3 37.
რესურსები ინტერნეტში
კატეგორია:რაინლანდ-პფალცის რაიონები
სოფიევკა
სოფიევკა (Sofievca) — სოფელი მოლდოვაში, ტარაკლიის რაიონში. მდებარეობს ზღვის დონიდან 121 მეტრზე. 2004 წლის მონაცემებით, მოსახლეობა 830 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
არქელაე I
არქელაე I (Άρχέλαος, Archelaus; გ. ძვ. წ. 399) — მაკედონიის მეფე (ძვ. წ. 413-399), პედრიკა II-ის უკანონო ვაჟი; მოაკვლევინა კანონიერი მემკვიდრე და ისევ ავიდა ტახტზე. არქელაე I-ს მეგობრული ურთიერთობა ჰქონდა ათენთან და ბერძნულ კულტურას მფარველობდა. შექმნა რეგულარული ქვეითი ჯარი, გაიყვანა გზები, ააგო ციხესიმაგრეები. მის კარზე ქალაქ პელაში სხვა გამოჩენილ კულტურულ მოღვაწეთა შორის ევრიპიდეც იყო.
ლიტერატურა
კატეგორია:მაკედონიის მეფეები კატეგორია:გარდაცვლილი ძვ. წ. 399
მალხაზ ვახტანგაშვილი
მალხაზ (სოსო) ვახტანგაშვილი (დ. 6 მარტი, 1972, ცხინვალი) —  ქართველი ისტორიკოსი, პოლიტიკოსი, ფილოლოგი.
დაამთავრა ცხინვალის სახელმწიფო პედაგოგიური ინსტიტუტის ქართული ენის, ლიტერატურისა და ისტორიის ფაკულტეტი. 2012-2016 წლებში იყო საქართველოს მე-8 მოწვევის პარლამენტის წევრი (გორის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.
რესურსები ინტერნეტში
კატეგორია:დაბადებული 6 მარტი კატეგორია:დაბადებული 1972 კატეგორია:საქართველოს VIII მოწვევის პარლამენტის წევრები კატეგორია:ცხინვალის სახელმწიფო პედაგოგიური ინსტიტუტის კურსდამთავრებულები კატეგორია:ცხინვალში დაბადებულები მალხაზ
მეეტლის თანავარსკვლავედი
მინი|მეეტლის თანავარსკვლავედი მეეტლის თანავარსკვლავედი (Auriga) — ცის ჩრდილოეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავი, კაპელა, 0,1 ვიზუალური ვარსკვლავიერი სიდიდისაა. ხილვადობის საუკეთესო პირობებია დეკემბერ-იანვარში. ჩანს საქართველოდანაც.
რესურსები ინტერნეტში
კატეგორია:თანავარსკვლავედები კატეგორია:ჩრდილოეთ ნახევარსფეროს თანავარსკვლავედები
ალ-მუნზირი
დაიბადა კორდოვაში. მამამისის მეფობის დროს ხელმძღვანელობდა სამხედრო ოპერაციებს ქრისტიანი მეზობლებისა და აჯანყებული მულადების წინააღმდეგ. ტახტზე ავიდა 886 წელს, მამის გარდაცვალების შემდეგ. განაგრძობდა ბრძოლას აჯანყებული უმარ იბნ-ჰაფსუნის წინააღმდეგ. გარდაიცვალა 888 წელს ორწლიანი მმართველობის შემდეგ. ზოგიერთი ვერსიით მოკლა ძმამ, აბდ ალ-ალაჰმა, რომელიც მის შემდეგ ავიდა ტახტზე.
ჯანი ინფანტინო
არის დაოჯახებული და ჰყავს 4 შვილი. აქვს იტალიის და შვეიცარიის მოქალაქეობა.
გეორგ ებერსი
გეორგ მორის ებერსი (დ.1 მარტი, 1837, ბერლინი — გ. 7 აგვისტო, 1898, ბავარია) — გერმანელი მეცნიერ-ეგვიპტოლოგი და მწერალი, პაპიროლოგი. მან გახსნა 1873-1874 წწ. ქალაქ ლუქსორში ძველბერძნული სამედიცინო ძვ.წ.-მდე მე-XVI საუკუნის შუა პერიოდის პაპირუსი. ამჟამად ის ინახება ლაიფცინგის უნივერსიტეტის ბიბლიოთეკაში. ებერსის პაპირუსი არის ძველი ეგვიპტის სამედიცინო უნიკალური წყარო.
სამეცნიერო მოღვაწეობა
მინი|მარცხნივ|250პქ|ებერსის პაპირუსი ეგერსი სწავლობდა გეტინგენის იურიდიულ ფაკულტეტზე, შემდეგ ბერლინის უნივერსიტეტში სპეციალიზებულ აღმოსავლური ენებზე არქეოლოგიაზე. 1865 წელს, როდესაც იგი გახდა ეგვიპტოლოგიის სპეციალისტი. მან მიიღო იენსკის უნივერსიტეტის დოცენტის წოდება, ხოლო 1870 წელს მიიღო ეგვიპტოლოგიის პროფესორის წოდება ლაიფციგის უნივერსიტეტში. ებერსმა მოაწყო ორი სამეცნიერო ექსპედიცია ეგვიპტეში. პირველის შედეგი იყო გამოკვლევა "ძველი ეგვიპტე და მოისეევების წიგნი (1867-1868 ), მეორეს შედეგი გახსნა და გამოკვლევა სამედიცინო "ებერსის პაპირუსი". ებერსის პაპირუსი იყო პირველი აღმოჩენილი ძველბერძნული დოკუმენტი, რომელიც შეიცავდა იმ დროის სამედიცინო ცნობას. პაპირუსი წარმოადგენს ხვეულს, 20 მეტრის სიგრძის და ტექსტის 108 სვეტს. იგი დათარიღებულია ამენემჰეტ I-ის მმართველობის დროს (ძვ.წ. 1536 წ.) ებერსის ფუნდამენტური სამეცნიერო ნაშრომი გახდა, ძველი ეგვიპტის ისტორია, სადაც იგი ცდილობს დაამტკიცოს, რომ ეგვიპტოლოგიის სამეცნიერო მონაცემები ამტკიცებენ ბიბლიის არსებობას. ჯანმრთელობასთან დაკავშირებით 1889 წელს ებერსმა დატოვა სამეცნიერო ნაშრომი. იგი დასახელდა თავის საზაფხულო სახლში ტუტცინგში, შტანბერგის ტბის ნაპირას, სადაც დაიღუპა. ტუტლინგენში ებერსთან მოდიოდნენ მისი მეგობრები - ლიტერატურის და ხელოვნების მოღვაწეები. ასევე მხატვარი ლოურენს ალმა-ტადემა.
სქოლიო
კატეგორია:გერმანელი ეგვიპტოლოგები კატეგორია:დაბადებული 1837 კატეგორია:გარდაცვლილი 1898
ტარაკანოვსკის ხიდი
უახლოესი მეტროსადგური არის „ბალტიისკაია“, რომელიც მდებარეობს ხიდიდან დაახლოებით 670 მეტრში.
სახელწოდება
ხიდმა სახელწოდება მიიღო მდინარე ტარაკანოვკის მიხედვით, რომელიც აკავშირებს მდინარეებს ფონტანკასა და ეკატერინგოფკას. 1907-1908 წლებში იგი ნაწილობრივ ამოავსეს და ფონტანკის სანაპიროსა და შემოვლით არხს შორის წარმოიქმნა ქუჩა, რომელსაც უწოდეს ტარაკანოვსკის ქუჩა (1952 წლიდან ციოლკოვსკის ქუჩა).
ისტორია
ტარაკანოვსკის საფეხმავლო ხიდი (ყოფილი სტარო-ტარაკანოვსკი) შემოვლით არხზე, რომელიც მდებარეობდა ციოლკოვსკის ქუჩის დასაწყისში, ააგეს 1933 წლისათვის. ამ პერიოდისათვის ხიდი იყო ხის სამმალიანი და გამოიყენებოდა ფეხით მოსიარულეებისათვის. ხიდის პროექტი შეიმუშავა ინჟინერმა მ. ი. ჟდანოვმა.
ამჟამად არსებული ხიდი ააგეს 1975 წელს ინჟინერ ა. დ. გუტცაიტის პროექტის მიხედვით. ხიდზე ტორშერები დაამზადეს არქიტექტორ ა. ბ. ლებედინსკის პროექტის მიხედვით.
რესურსები ინტერნეტში
კატეგორია:სანქტ-პეტერბურგის ხიდები
გიორგი ხუხაშვილი
გიორგი ხუხაშვილი (დ. 24 ოქტომბერი, 1925, ბანძა — 2 სექტემბერი, 2004, თბილისი) — ქართველი კრიტიკოსი, დრამატურგი, პოეტი. საქართველოს ღირსების ორდენის კავალერი (1996).
ბიოგრაფია
1947 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი. სხვადასხვა დროს მუშაობდა ჟურნალების „ნიანგისა“ და „ცისკრის" რედაქციებში; თბილისის „სახელმწიფო გამომცემლობაში“, საქართველოს თეატრის მოღვაწეთა კავშირში, კინოსტუდია „ქართულ ფილმში“; 1945 წელს გამოაქვეყნა პირველი ლექსი; პირველი წიგნი ლიტერატურულ-კრიტიკული წერილების კრებული „მწერალი და ცხოვრება“ გამოსცა 1956 წელს. 1957 წელს გამოსცა საბავშვო პოემების კრებული. ავტორია პიესებისა „ზღვის შვილები“ (1962), „ცხოვრება კაცისა“ (1970). გამოსცა ლიტერატურულ-კრიტიკული წერილების კრებულები „მწერალი და დრო“ (1962), „ლიტერატურული წერილები“ (1970), „დრო და თანამედროვენი“ (1977).
მის შემოქმედებაში თბილისის თემას მნიშვნელოვანი ადგილი ეთმობა; 1960 წელს ჟურნალ „ცისკარში“ დაიბეჭდა მისი პოემა თბილისზე „ლურჯი ფანჯრები“ (წიგნად გამოვიდა 1980 წელს); თბილისის ცხოვრებაზეა დაწერილი დრამები: „მთაწმინდის მთვარე“, „ცხოვრება კაცისა“, „მოსამართლე“, „მეათეკლასელები“, „დაბრუნება ბარათაშვილისა“, „დაბრუნება ფიროსმანისა“ და სხვა; მან თბილისს უძღვნა ლექსები: „ჩუღურეთი“, „ძველი თბილისის გახსენება“, „იმპრესიონისტების გამოფენა თბილისში“, ლირიკული ეტიუდები; მისი პიესისათვის „მთაწმინდის მთვარე“ კომპოზიტორმა გიორგი ცაბაძემ დაწერა სიმღერა ხუხაშვილისავე ლექსზე „სიმღერა თბილისზე“; თბილისისადმი მიძღვნილი პიესები სხვადასხვა დროს იდგმებოდა დედაქალაქის თეატრებში; კრებულ „სონეტებში“ (1998), რამდენიმე სონეტი თბილისს ეძღვნება.
რესურსები ინტერნეტში
კატეგორია:დაბადებული 1925 კატეგორია:ქართველი კრიტიკოსები კატეგორია:ქართველი პოეტები კატეგორია:ქართველი დრამატურგები კატეგორია:მარტვილის მუნიციპალიტეტში დაბადებულები კატეგორია:დაბადებული 24 ოქტომბერი კატეგორია:გარდაცვლილი 2 სექტემბერი კატეგორია:გარდაცვლილი 2004 კატეგორია:თბილისის სახელმწიფო უნივერსიტეტის კურსდამთავრებულები კატეგორია:საბჭოთა კავშირის კომუნისტური პარტიის წევრები კატეგორია:საქართველოს ღირსების ორდენის კავალრები